Karolis Šilkaitis

**Karolis Šilkaitis** (g. 1996 m. birželio 2 d.) – Lietuvos futbolininkas, saugas.

## Klubinė karjera
### FK Spyris, Kauno Žalgiris
Profesionalo karjerą pradėjo tuometiniame Kauno „Spyryje“, dabartinamiame „Kauno Žalgiryje“. Spyriui atstovavo du sezonus. A lygoje sužaidė 39 rungtynes ir pasižymėjo dviem įvarčiais.

### FK Jonava
2017 ir 2018 m. sezonuose atstovavo „Jonavos“ klubui. A lygoje pasirodė 41 kartą. 

### FK Kauno Žalgiris
#### 2019 m.
2019 m. grįžo į FK Kauno Žalgiris ir A lygoje sužaidė 27 rungtynėse, pasižymėjo vienu įvarčiu ir atliko tris rezultatyvius perdavimus. Atstovaudamas Kauno Žalgiriui žaidė UEFA Europos lygos atrankos turnyre. (Dvi rungtynes po 90 minučių prieš Limasolio „Apollon“.)

#### 2020 m.
2020 m. sausio mėn. pranešta, kad sutartis su futbolininku pratęsta. A lygoje sužaidė 19 rungtynių, bei pasižymėjo dviem įvarčiais. (Dėl pandemijos čempionate ekipos sužaidė vos po 20 rungtynių.)

#### 2021 m.
2021 m. A lygoje sužaidė 34 rungtynes ir pelnė du įvarčius. 2021 m. kovo 20 d. žalgiriečiai rezultatu 2:1 palaužė „Riterių“ klubą. Šiose rungtynėse žaidėjas pelnė įvartį ketvirtą mačo minutę ir žalgiriečiai pirmavo 1:0. 2021 m. balandžio 7 d. rungtynėse prieš „Sūduvą“ pelnė įvartį 61 min. ir sušvelnino rezultatą. Galutinė baigtis – 2:1 varžovų naudai.

2021 m. gruodžio mėn. su žaidėju buvo pratęsta sutartis.

#### 2022 m.
2022 m. balandžio 15 d. rungtynėse prieš „Bangos“ klubą teisėjas užfiksavo Musos Sangarės pražangą baudos aikštelėje ir skyrė vienuolikos metrų baudinį į kauniečių vartus. Netrukus (28 min.) žaidėjui buvo parodyta dar viena geltona kortelė, kuri virto raudona. Kauniečiai tęsė susitikimą mažumoje. Pačioje pirmojo kėlinio pabaigoje Karolis Šilkaitis neleistinai stabdė žaidimą ir kauniečiams buvo parodyta dar viena raudona kortelė. Galutinė mačo baigtis – 3:1 gargždiškių naudai.

2024 m. sausio mėn. sutartis su futbolininku buvo pratęsta.

2025 m. sausio 9 d. pranešta, kad futbolininkas paliko „Kauno Žalgirio“ klubą.

### „Džiugo“ klubas
2025 m. sausio 18 d. tapo žinoma, kad futbolininkas atstovaus Telšių Džiugui.

2025 m. kovo 2 d. debiutavo A lygos rungtynėse prieš Vilniaus „Žalgirį“. Po permainingos kovos nugalėjo vilniečiai rezultatu 2-1.

2025 m. gegužės 3 d. pelnė pirmąjį savo įvartį A lygos rungtynėse prieš Alytaus „Dainavą“. „Džiugas“ nugalėjo varžovus rezultatu 2-0.

2026 m. sausio 7 d. paskelbta, kad futbolininkas paliko klubą.

### FC Asiagoal
2026 m. vasario 19 d. tapo žinoma, kad futbolininkas persikėlė į FC Asiagoal (Kirgizija).

2026 m. vasario 2 d. debiutavo Kirgizijos čempionato rungtynėse prieš Abdyš-Ata FK. Varžovai pasižymėjo pirmieji, tačiau FC Asiagoal palaužė varžovus minimalia persvara 2–1.

## Statistika

## Rinktinės
; jaunimo rinktinės
Sužaidė 2 rungtynes Lietuvos U-19 rinktinėje, bei 13 rungtynių Lietuvos U-21 rinktinėje.
; nacionalinė rinktinė
2021 m. buvo pakviestas į nacionalinę vyrų rinktinę, tačiau nesužaidė nei vienerių rungtynių.

## Pasiekimai
; su FK Kauno Žalgiris
* **[[A lyga]]**
:  Sidabro medaliai: 2022 m.
:  Bronzos medaliai: 2020, 2021 m., 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* zalgiris.lt (Kauno Žalgirio)
* „Džiugo“ svetainė